

REPUBLIKA HRVATSKA

BRODSKO-POSAVSKA ŽUPANIJA

OPĆINA SIKIREVCI

OPĆINSKI NAČELNIK

Na temelju članka 17. stavak 3. podstavak 7. Zakona o sustavu civilne zaštite („Narodne novine“ br. 82/15, 118/18, 31/20, 20/21 i 114/22), članka 7. stavak 2. i stavak 3. i članka 8. stavak 2. Pravilnika o smjernicama za izradu procjena rizika od katastrofa i velikih nesreća za područje Republike Hrvatske i jedinica lokalne i područne (regionalne) samouprave („Narodne novine“ br. 65/16), Smjernica za izradu procjene rizika za područje Brodsko-posavske županije (KLASA: 810-00/17-01/06, URBROJ: 2178/1-11-01-17-1 od 16.veljače 2017. godine), te članka 47. Statuta Općine Sikirevci („Službeni vjesnik Brodsko-posavske županije“ br. 11/21.,„Službeni glasnik“ Općine Sikirevci br. 1/22, 7/23.), općinski načelnik Općine Sikirevci donosi:

ODLUKU

o usklađivanju Procjene rizika od velikih nesreća za područje Općine Sikirevci

Članak 1.

Ovom Odlukom uređuje se postupak usklađivanja Procjene rizika od velikih nesreća za područje Općine Sikirevci, osnivanje radne skupine za usklađivanje Procjene rizika od velikih nesreća te određuju konzultant iz prve grupe stručnih poslova u području planiranja civilne zaštite.

Procjena rizika od velikih nesreća za područje Općine Sikirevci usklađuje se na temelju Smjernica za usklađivanje procjene rizika za područje Brodsko-posavske županije, te će se koristiti kao podloga za planiranje i usklađivanje projekata u cilju smanjenja rizika od katastrofa te provođenju ciljanih preventivnih mjera.

Postupak usklađivanja Procjene obuhvaća pripremu metodologije za usklađivanje Procjene, uputa i obrazaca za usklađivanje svakog pojedinog scenarija kao podloga za identifikaciju, analizu, evaluaciju te usklađivanje matrica i karata rizika te pregled i odobravanje Procjene.

Članak 2.

Za usklađivanje Procjene rizika od velikih nesreća za područje Općine Sikirevci osniva se radna skupina.

Radna skupina je dužna obavljati organizacijske, operativne, stručne, administrativne i tehničke poslove potrebne za usklađivanje Procjene.

Radnu skupinu osnovati će općinski načelnik Općine Sikirevci posebnom Odlukom.

Članak 3.

Određuje se IN konzalting d.o.o. iz Slavonskog Broda, Baranjska 18, kao konzultant iz prve grupe stručnih poslova u području planiranja civilne zaštite, tijekom usklađivanja Procjene rizika.

Članak 4.

Kao prioritetne prijetnje smatraju se, sukladno Kriterijima, prijetnje koje su u državnoj procjeni rizika za područje Brodsko posavske ocjenjene visokim ili većim rizikom kako slijedi:

1. Poplave izazvane izlijevanjem kopnenih vodnih tijela,
2. Potres.
3. Ekstremne vremenske pojave,
4. Epidemije i pandemije.

U grupi rizika obuhvaćenih Smjernicama za usklađivanje procjene rizika na području Brodsko posavske županije utvrđena su još tri dodatna rizika koji su karakteristični za pojedine JLS kako slijedi:

1. Tehničko – tehnološke opasnosti sa opasnim tvarima (industrijske nesreće, nesreće na odlagalištima otpada i onečišćenje kopnenih voda).
2. Tehničko – tehnološke i druge nesreće u prometu ( nesreće u cestovnom i željezničkom prometu).
3. Degradacija tla ( klizišta).

Članak 5.

Voditelj radne skupine dostavlja Prijedlog procjene glavnom koordinatoru koji dostavlja Općinskom vijeću prijedlog procjene rizika na donošenje.

Voditelj radne skupine, nakon donošenja Procjene, nastavlja s praćenjem događaja i kretanja od značaja za procjenjivanje rizika iz područja nadležnosti te o promjenama, jedan puta godišnje ili po potrebi izvješćuje glavnog koordinatora.

Radna skupina za usklađivanje Procjene predlaže glavnom koordinatoru pokretanje postupaka izmjena i dopuna Procjene, odnosno ažuriranja Procjene.

Procjena rizika od velikih nesreća za područje Općine Sikirevci izrađuje se najmanje jednom u tri godine te usklađivanje i usvajanje mora provesti do kraja mjeseca ožujka u svakom trogodišnjem ciklusu.

Procjena rizika od velikih nesreća za područje Općine Sikirevci može se izrađivati i češće, ukoliko u trogodišnjem periodu nastupi značajna promjena ulaznih parametara u korištenim scenarijima i postupcima analiziranja rizika ili ako se prepozna nova prijetnja.

Članak 6.

Ova Odluka stupa na snagu danom donošenja i objaviti će se u „Službenom glasniku Općine Sikirevci“.

KLASA: 240-02/24-01/1

URBROJ: 2178-26-01-24-01

Sikirevci, 17. srpanj 2024. godine

 OPĆINSKI NAČELNIK

 Josip Nikolić, dipl.ing.drv.teh., v.r.